**Πρόγραμμα ERASMUS MUNDUS “NESSIE” ανταλλαγής φοιτητών για εκπόνηση διδακτορικής διατριβής και μεταδιδακτορικής έρευνας**

**Τελευταία προκήρυξη για υποψήφιους διδάκτορες και μεταδιδάκτορες**

**Προθεσμία υποβολής αιτήσεων 22.03.2015**

Το Εθνικό Μετσόβιο Πολυτεχνείο συμμετέχει στο πρόγραμμα ERASMUS MUNDUS με τίτλο “Networking on Environmental Safety & Sustainability Initiative for Engineering (NESSIE)”

[www.erasmusmundus-nessie.org](http://www.erasmusmundus-nessie.org)

Συνεργάζονται πανεπιστήμια από χώρες της Ευρωπαϊκής Ένωσης (Γαλλία, Ισπανία, Ιταλία, Φινλανδία, Τσεχία και Ελλάδα) και από αναπτυγμένες βιομηχανικά χώρες της Ανατολικής Ασίας και Ωκεανίας (Ιαπωνία, Νότιος Κορέα, Αυστραλία και Νέα Ζηλανδία).

<http://www.erasmusmundus-nessie.org/main.php?request=absolute&requestId=203&idpages=3>

Κεντρικός στόχος της τρέχουσας προκήρυξης του έργου είναι η ανταλλαγή μεταπτυχιακών φοιτητών για διάστημα 6 μηνών για εκπόνηση μέρους διδακτορικής διατριβής ή μεταδιδακτόρων για διάστημα 6 μηνών για εκπόνηση έρευνας στον τομέα του περιβάλλοντος και της ορθολογικής χρήσης της ενέργειας. Η εξέταση και η απονομή του τίτλου μπορούν να πραγματοποιηθούν είτε στο Ε.Μ.Π. είτε στο ίδρυμα φιλοξενίας.

<http://www.erasmusmundus-nessie.org/main.php?request=absolute&requestId=212&idpages=2>

Θα αποσταλούν φοιτητές από τις χώρες της Ευρωπαϊκής Ένωσης στις χώρες της Ανατολικής Ασίας και Ωκεανίας και αντίστροφα. Ανταλλαγές μεταξύ χωρών της Ευρωπαϊκής Ένωσης δεν προβλέπονται. Άρα, προορισμός των φοιτητών του Εθνικού Μετσοβίου Πολυτεχνείου είναι μόνο οι χώρες Ιαπωνία, Νότιος Κορέα, Αυστραλία και Νέα Ζηλανδία. Τα θέματα των διατριβών βρίσκονται στην κατωτέρω ιστοσελίδα:

<http://www.erasmusmundus-nessie.org/main.php?request=absolute&requestId=8&idpages=45>

Το πρόγραμμα χρηματοδοτεί περιορισμένο αριθμό ταξιδιών από και προς τη χώρα προορισμού, μηνιαία αποζημίωση 1500 Ευρώ για μεταπτυχιακούς φοιτητές και 1800 Ευρώ για μεταδιδάκτορες καθώς και τα δίδακτρα του πανεπιστήμιου στη χώρα προορισμού. Τα ποσά αυτά δεν υπόκεινται σε καμία φορολόγηση.

Ήδη έχει δημοσιευθεί η τελευταία προκήρυξη για ανταλλαγές που θα αρχίσουν το 2015. Οι ενδιαφερόμενοι μπορούν να βρουν πληροφορίες για την υποβολή αίτησης στην εξής ιστοσελίδα:

<http://www.erasmusmundus-nessie.org/main.php?request=absolute&requestId=226&idpages=4>

Η προθεσμία υποβολής αιτήσεων είναι η 22.03.2015.

Εκπρόσωπος του NESSIE στο Ε.Μ. Πολυτεχνείο: Φ.Β. Τοπαλής, e-mail fvt@central.ntua.gr 2107723627

 Λ.Θ. Δούλος, e-mail: ldoulos@mail.ntua.gr 2107724186